# Riu Nabão

El riu Nabão és un riu portuguès afluent del Zêzere, que passa en la ciutat de Tomar. Naix al municipi d'Ansião, al llogaret Olhos de Água, i s'hi ajunta, a prop de 10 km de Tomar, a l'est d'Agroal, al municipi d'Ourém. El riu Nabão desemboca al marge dret del riu Zêzere, després d'un recorregut de 61,47 km. Té com a principals afluents el riu Beselga, la ribera d'Olival i la ribera de Seiça (també denominada ribera de Sabacheira).
Els darrers anys el riu Nabão ha estat molt contaminat per la indústria.

## Curs

39° 55' 08.1" N 8° 25' 33.1" O
El riu Nabão naix a una cota de 205 m a Olhos de Água, a la vila i municipi d'Ansião, formant part del sistema aqüífer Sicó-Alvaiázere.
Durant el curs de 61,47 km, el riu Nabão va de nord a sud. Amb un cabal mitjà d'11,56 m³/s, l'àrea de la conca n'és de 1.053 km².(3)
El jaç del riu Nabão connecta amb la serra del Sicó, d'Ameixieira, de Portela, d'Alvaiázere, de Santa Catarina, del Castelo, del Mosqueiro, del Moro, d'Ariques, Serra Pequena i Serra da Nova.(3)
El recorregut del riu Nabão envolta al municipi d'Ansião les freguesies d'Ansião, Châo de Couce, Lagarteira, Santiago da Guarda i Torre de Vale de Todos; al municipi d'Alvaiázere les freguesies d'Almoster i Pelmá; al municipi de Pombal la freguesia d'Abiul; al municipi d'Ourém les freguesies de Formigais, Freixianda i Rio de Couros i al municipi de Tomar les freguesies de Sabacheira, Madalena, Pedreira, Tomar, Sâo Pedro de Tomar, Além da Ribeira i Asseiceira.(3)
Canó fluviocàrsic
El riu Nabão, en travessar el Massís Calcari Estremeny en una vall profunda, presenta la part del seu recorregut més natural i gairebé sense marques humanes (tret de l'antiga Fàbrica de Paper de Porto de Cavaleiros, abandonada).
Els principals punts d'aquest recorregut són:
* Deu de Fonte Grande de Formigais;
* Desembocadura de la ribera de Sabacheira;
* Parc Natura d'Agroal;
* Passadís d'Agroal;
* Ullal i platja fluvial d'Agroal;
* Captació d'aigua de Mendacha;
* Deu i platja de Mendacha;
* Porto de Cavaleiros (assut de la fàbrica);
* Coves i platja de Lapas;
* Platja fluvial de Sobreirinho;
* Platja fluvial de Fonte do Caldeirão;
* Assut de pedra i tanca de la Fàbrica de Filatura;

### Afluents

El riu Nabão té com a principals afluents la ribera de Beselga, la ribera d'Olival i la de Seiça (també denominada ribera de Sabacheira, en el tram final fins a la desembocadura, a la freguesia del mateix nom).(3)

### Desembocadura

39° 31' 13.9" N 8° 21' 20.6" O
El riu Nabão desemboca al riu Zêzere al costat de Foz do Rio (Tomar).(3)

## Història

El seu nom romà era Nabanus.
En l'edat mitjana aquest riu s'anomenava també Tomar o Thomar i a la part superior era denominat Tomarel. Uns documents del segle xii atribuïts al bisbe de Lisboa, don Gilberto, es refereixen a un "Portus de Thomar", en la definició dels límits territorials de Castelo de Cera. Pel context es comprén que aquesta referència correspon a una travessia (Portus) d'un curs d'aigua, situada probablement entre Formigais i Rio de Couros. El 1542 el "Tombo dos Bens e Direitos da Mesa Mestral", amb data del 6 de maig, de Pedro Álvares, és perfectament clar respecte a aquesta designació del riu Tomar, encara en ús en l'època. Amorim Rosa parla de registres històrics de grans riuades al 1550, en la segona meitat del segle xvii, a la fi del segle xviii, el 1852 i el 1909.

## Referències

* ↑ «Poluição do rio Nabão: as provas do crime». Tomar na Rede, 07-03-2021. [Consulta: 3 abril 2021].
* ↑ C. Almeida, J. J. L. Mendonça, M. R. Jesus, A. J. Gomes. «Sistemas Aquíferos de Portugal Continental : Sistema Aquífero Sicó-Alvaiázere» (pdf) p. 273. Sistema Nacional de Informação de Recursos Hídricos, Dezembro 2000. [Consulta: 21 abril 2016].
* ↑ «Rios de Portugal Continental : Hidromorfologia dos rios : Rio Nabão». SNIRH-JÚNIOR do Sistema Nacional de Informação de Recursos Hídricos. [Consulta: 20 abril 2016].
* ↑ Ministério das Obras Públicas e Comunicações - Direcção Geral dos Serviços Hidráulicos e Eléctricos - Repartição de Estudos Hidráulicos. «Decreto-Lei n.º 27203».
* ↑ «Portaria n.º 40/2016 - Aprova a delimitação dos perímetros de proteção de várias captações de água subterrânea localizadas nos concelhos de Tomar, Alvaiázere, Castanheira de Pêra e Entroncamento».
* ↑ «Arranca Empreitada de Abastecimento à Mendacha a partir da EPAL (Choromela)».
* ↑ «O rio Nabão mostra a sua beleza e potencial turístico após limpeza mandada fazer pela Câmara de Tomar». https://www.mundoportugues.pt/.

## Enllaços externs

* Les Fàbriques de Vale do Nabão: estudi comparatiu dels sistemes constructius i la seua relació amb l'aigua.
* La font milagrosa d'Agroal, Arxiu RTP.
* Zilhão, Joan. "New Evidence from Galeria da Cisterna (Almonda) and Cova do Caldeirão on the Phasing of Cèntric Portugal’s Early Neolithic" Open Archaeology, vol. 7, en el. 1, 2021, pp. 747-764.